Source: http://doarvolei.ro/divizia-a1-f-csm-bucuresti-a-pierdut-dar-e-marea-castigatoare-a-etapei-a-doua-a-play-off-ului-rezultatele-complete-si-clasamentul/
Timestamp: 2019-07-18 05:08:36+00:00

Document:
Divizia A1 (f): CSM București a pierdut, dar e marea câștigătoare a etapei a doua a play-off-ului. Rezultatele complete și clasamentul – Doarvolei
Acasă > Campionat National > Divizia A1 (f): CSM București a pierdut, dar e marea câștigătoare a etapei a doua a play-off-ului. Rezultatele complete și clasamentul
Etapa a doua a play-off-ului Diviziei A1 la volei feminin a fost dominată de derby-ul dintre CSM București și Volei Alba Blaj. Deși au pierdut, ”tigroaicele” au făcut un pas serios spre titlul de campioane.
Învinse cu 3-2 în propria sală, fetele de la CSM București au totuși motive de bucurie. Au fost conduse cu 2-0 la seturi de Alba Blaj, formație care a fost foarte aproape de a câștiga și setul al treilea. Din fericire pentru bucureștence, antrenorul lor, turcul Ferhat Akbaș, a făcut două modificări inspirate și CSM a obținut o egalare nesperată la un anumit moment al disputei.
Punctul asigurat de cele două seturi câștigate a făcut ca învingătoarea să mai conteze doar pentru palmares, căci acum, cu 5 puncte avans în fața formației din Blaj – acum sunt 8, dar bucureștencele au un meci mai mult disputat – ”tigroaicele” stau doar la mâna lor pentru a cucerit primul titlu de campioane din istoria clubului. Nu pot încheia subiectul acestui meci fără a remarca jocul extraordinar al cubanezei Ana Cleger, care a reușit nu mai puțin de 36 de puncte (5 din blocaj, restul din atac).
În meciurile de sâmbătă, disputate la Lugoj, am avut parte de două partide extrem de disputate. Agroland Timișoara a învins cu scorul de 3-1 pe Știința Bacău, iar CSM Târgoviște a revenit de la 0-2 la seturi pentru a câștiga cu 3-2 în fața formației CSM Lugoj.
Divizia A1 (f) – Play-off: Rezultatele etapei a doua
CSM București – Volei Alba Blaj 2-3 (22-25, 23-25, 25-21, 25-18, 10-15)
CSM Lugoj – CSM Târgoviște 2-3 (25-17, 27-25, 15-25, 22-25, 12-15)
Agroland Timișoara – Știința Bacău 3-1 (25-22, 26-24, 22-25, 25-20)
1. CSM București 58 p
2. Alba Blaj 50 p
3. Știința Bacău 41 p
4. CSM Târgoviște 41 p
5. Agroland Timișoara 38 p
6. CSM Lugoj 20 p
Tag agroland timisoara csm bucuresti csm targoviste play off divizia a1 stiri rezultate play off divizia a1 volei feminin stiri volei feminin stiri volei romania volei stiri

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 
 CSM 
 CSM 
 CSM 
 csm 
 csm